
	[bookmark: nev]ZAB TAMÁS LÓRÁND
zabt@gamma.ttk.pte.hu
testnevelés-történelem osztatlan tanári
Osztatlan, 10. félév
Pécsi Tudományegyetem
Bölcsészettudományi Kar
	
[bookmark: _GoBack]






Témavezető:
	Dr. Rab Virág
egyetemi docens, PTE BTK




„A proletárforradalom viharmadarai vidéken.” A Tanácsköztársaság somogyi vezetőinek kapcsolati hálózata

Jelen dolgozat a hálózatkutatás, hálózati megközelítés innovatív módszerével kívánja elemezni a Tanácsköztársaság somogyi vezetőinek kapcsolatait, amellyel elsődleges célja a vonatkozó elavult historiográfia felfrissítése. A Tanácsköztársaság alatt Somogy – Hatos Pál megfogalmazásával – a proletárdiktatúra „mintamegyéje” volt, köszönhetően egyrészt az agrárkérdés rendezésének relatív eredményességének, illetve az országos dátumot, március 21-ét megelőző, március 10-i megyei szociáldemokrata puccsnak, hatalomátvételnek. A megye vezetését ekkortól fogva egy háromtagú Direktórium végezte, majd ennek júniusi felszámolása után a később „dallá halt” és közismertté vált Latinca Sándor volt az egyszemélyi vezető, forradalmi kormányzótanácsi biztosként. A kutatás eredményei közé sorolható nem pusztán az innovatív megközelítés alkalmazása, hanem a hatalmi viszonyok, politikai törésvonalak tisztább meghatározása, a KMP kiküldöttjeinek szerepének (újra)értelmezése, korábban kevésbé frekventáltan kutatott személyek vizsgálat alá helyezése, valamint az egyes történések mögött húzódó okok meghatározása. Tágabb perspektívában pedig a bolsevizmus Szovjet-Oroszországból Somogy megyéig húzódó hálózatának feltárása, amely érdemileg tud hozzátenni a somogyi tizenkilences helytörténetről alkotott elképzeléseinkhez.



